**OTSUS**

Uniküla 27. august 2024 nr EELNÕU

## **Sundvalduse seadmine Kastre vallas, Mõra külas, Sinilinnu tee (katastritunnus 18502:004:0326) Enefit AS kasuks**

Enefit AS (registrikood 16130213, asukoht Harju maakond, Tallinn, Lelle tn 22, 11318) volitatud esindaja Sander Kulp esitas Kastre Vallavalitsusele taotluse sundvalduse seadmiseks Tartu maakonnas, Kastre vallas Sinilinnu tee, Mõra külas asuvale kinnistule sidevõrgu väljaehitamiseks Enefit AS kasuks vastavalt kinnisasja avalikes huvides omandamise seaduse §-dele 39 ja 40.

Enefit AS planeerib püstitada vastavalt Hepta Group Energy OÜ poolt koostatud projektile nr 22508 „Sidevõrgu projekteerimine ja ehitus Kastre vallas (PE2023-23)“ sideliini trassi.

Tulenevalt eelpoolmainitud projektile taotleb Enefit AS sundvalduse seadmist Sinilinnu tee, Mõra küla, Kastre vald (katastritunnus 18501:001:0242) kinnisasjale sidevõrgu väljaehitamiseks, omamiseks ning kasutajal lasuva sidevõrgu arendamiskohustuse täitmise tagamiseks, sideliinide remontimiseks, hooldamiseks, asendamiseks ning kasutusse andmiseks kaitsevööndiga 1 m mõlemale poole telge. Sundvalduse seadmise ala suurus on 136 m2 vastavalt koormatava ala plaanile (lisa).

Projekt on kooskõlastatud kinnistu omanikuga, kes on teadlikud uue sidevõrgu ehitamiseks vajaliku talumiskohustuse tekkimisest, notariaalse servituudi lepingu sõlmimisest või sundvalduse seadmisest. Omanik on nõus sundvalduse seadmisega.

Vastavalt elektroonilise side seaduse § 2 p 68 on üldkasutatav elektroonilise side teenus selline teenus, mida sideettevõtja pakub vastaval sideteenuse turul üldistel alustel kõikidele isikutele, ilma et isikud peaksid vastama mingitele neid teistest sarnastest isikutest eristavatele tunnustele.

KAHOS § 40 määrab erisuse sundvalduse seadmisel tehnovõrgu ja -rajatise talumise kohustuse kehtestamiseks. Eelmainitud seaduse § 40 lg 2 kohaselt tehnovõrk või -rajatis on ehitatud avalikes huvides, kui selle kaudu osutatakse avalikku teenust ja see kuulub isikule, kellele laieneb sealhulgas elektrituruseaduse § 65 lõikes 1 ja § 66 lõikes 1 sätestatud kohustus.

Majandustegevuse registrile (MTR) andmetel Enefit AS-le on väljastatud tegevusluba nr STO000446, mille kohaselt Enefit AS tegevusala on sideteenuse osutamine.

Vastavalt asjaõigusseaduse1 (edaspidi AÕS) (RT I 1993, 93, 590) § 1581 lg 11 kinnisasja omanik on kohustatud taluma oma kinnisasjal tehnovõrku või -rajatist ja lubama selle ehitamist kinnisasjale, kui tehnovõrk või -rajatis on vajalik avalikes huvides ja puudub muu tehniliselt ning majanduslikult otstarbekam võimalus tehnovõrguga või -rajatisega liituda sooviva isiku tarbimiskoha ühendamiseks tehnovõrguga või -rajatisega või tehnovõrgu või -rajatise arendamiseks.

Enefit AS kuulub AÕS § 1581 lg 11 ja KAHOS § 40 lg 2 nimetatud avalikku teenust osutavate isikute hulka. Avalikes huvides ehitatud tehnorajatiste talumiskohustuse kehtestamise eesmärgiks on üleüldine elektroonilise side tagamine, mis annab avalikkusele võimaluse tarbida sideteenust. Side maakaabli ja sidejaotuskapi kaitsevöönd, kus ohutuse tagamise vajadusest lähtudes kehtivad kasutuspiirangud vastavalt ehitusseadustiku1 §-des 70 ja 77. Kinnisomandi kitsendused ja nendega seotud omaniku kohustused on sätestatud Majandus- ja taristuministri 25.06.2015.a määruses nr 73 „Ehitise kaitsevööndi ulatus, kaitsevööndis tegutsemise kord ja kaitsevööndi tähistusele esitatavad nõuded“.

Kastre Vallavalitsus algatas 11.07.2024.a korraldusega nr 377 „Sundvalduse seadmise menetluse algatamine“ sundvalduse seadmise menetluse ja edastas vastavasisulised teated puudutatud isikutele.

Lähtudes eeltoodust ja võttes aluseks asjaõigusseaduse1 § 1581 lõike 1 ja 11, § 1582, asjaõigusseaduse rakendamise seaduse § 154 lõike 1, kinnisasja avalikes huvides omandamise seadus § 39 lõike 1, § 40, Kastre Vallavolikogu

**o t s u s t a b:**

1. Enefit AS (registrikood 16130213, asukoht Harju maakond, Tallinn, Lelle tn 22, 11318) kasuks avalikes huvides tähtajatu sundvaldus Tartu maakonnas, Kastre vallas, Mõra külas, Sinilinnu tee kinnistule (katastriüksus 18501:001:0242), vastavalt otsuse lisas toodud sundvalduse ala plaanidele.

2. Sundvaldus seatakse alljärgnevatel tingimustel:

2.1. Enefit AS (edaspidi Õigustatud isik) kasuks, mille kohaselt Õigustatud isikul on õigus taotleval kinnistul Tartu maakonnas, Kastre vallas, Mõra külas, Sinilinnu tee kinnistule (katastriüksus 18501:001:0242) ehitada ja omada sideehitisi, mille kaitsevöönd on 1 m mõlemale poole telge, kasutada neid sihipäraselt ning samuti teostada kõiki töid, mis on vajalikud nende ehitamiseks, kasutamiseks, korrashoiuks, ümberehitamiseks ja lammutamiseks.

* 1. Õigustatud isik kohustub:
     1. kasutama tehnorajatise kaitsevööndit säästlikult ja heaperemehelikult ning võtma tarvitusele kõik abinõud, vältimaks omaniku või kolmandate isikute vara või õiguste kahjustamist mistahes viisil;
     2. pärast tehnorajatise valmimist või selle hooldus-, remont-, rekonstrueerimis- ja lammutustööde lõpetamist heakorrastama sundvaldusega koormatud ala ning taastama ümbritseval alal oma kulul tööde alustamisele eelnenud olukorra:
     3. kasutama oma tegevuses loodussäästlikku tehnoloogiat, vältima keskkonna reostamist ning täitma õigusaktidest tulenevaid nõudeid;
     4. kinnisasja omanikule viivitamatult teatama, kui tehnorajatis hävib, seda rikutakse või selle alalhoiuks on vaja teha parandusi või uuendusi, mis ületavad tavalise korrashoiu, või esinevad muud asjaolud, mis põhjustavad või võivad põhjustada tehnorajatise kahjustamist või omaniku või kolmandate isikute vara või õiguste muul viisil kahjustamist;
     5. tehnorajatise avarii viivitamatult likvideerima ja rakendama abinõud kinnisasja omanikule kahju tekitamise vältimiseks. Avariiremondi vajadusel võib tehnorajatise omanik viivitamatult alustada vajalike töödega, teatades sellest omanikule esimesel võimalusel;
     6. teavitama omaniku plaanilistest hooldus- ja remonditöödest vähemalt 3 päeva enne tööde alustamist;
     7. hoidma tehnorajatisi oma vahenditega ja oma kulul korras;
     8. kandma kasutamisest tulenevat vastutust omaniku ja/või kolmandate isikute ees, kui see on Õigustatud isiku tegevuse või tegevusetuse otsene tagajärg;
     9. sundvalduse lõppemisel tehnorajatise likvideerima.
  2. Kinnisasja omanik kohustub:
     1. hoidma igasugusest tegevusest, mis takistab tehnorajatise sihipärast kasutamist, halvendavaks tehnorajatise korrashoiu võimalusi ja/või ohustaks selle toimimist;
     2. järgima maakaabelliini kaitsevööndis seadusest ja muudest õigusaktidest tulenevaid kitsendusi;
     3. tagama Õigustatud isiku töötajatele ja/ või nende poolt volitatud kolmandatele isikutele sidevõrgu kasutamise tehnorajatise ehitamiseks, majandamiseks ja omamiseks;
     4. tagama Õigustatud isiku töötajatele ja/või volitatud isikutele mehhanismide ja tehnikaga pääsu kinnistul paiknevale maakaabelliini kaitsevööndile.
     5. teavitama Õigustatud isikut kinnisasja võõrandamisest;

3. Maakatastri sundvalduse ruumiandmete tunnus ID190099.

4. Õigustatud isik maksab Kinnistu igakordsele omanikule sundvalduse teostamise eest talumise tasu vastavalt asjaõigusseaduse rakendamise seaduse § 154, 155, 156 sätestatule.

5. Kinnisasja omanik võib anda sundvalduse alale muid kasutusõigusi, mis ei takista sundvalduse teostamist.

6. Õigustatud isikul esitada seitsme päeva jooksul sundvalduse seadmise otsuse jõustumise päevast arvates maakatastrile sundvalduse seadmise otsus ja masinloetaval kujul sundvalduse ruumilise ulatuse andmed.

7. Otsus jõustub teatavakstegemisest.

8. Otsuse peale võib esitada vaide Kastre Vallavolikogule haldusmenetluse seaduses sätestatud korras 30 päeva jooksul arvates otsusest teadasaamise päevast või päevast, millal oleks pidanud sellest teada saama, või esitada kaebuse Tartu Halduskohtule halduskohtumenetluse seadustikus sätestatud korras 30 päeva jooksul arvates otsuse teatavakstegemisest.

Mati Möller

Volikogu esimees

## 

Lisad:

1. Hepta Group Energy OÜ poolt koostatud projekti nr 22508 „Sidevõrgu projekteerimine ja ehitus Kastre vallas (PE2023-23)“ väljavõte sundvalduse ala asendiplaanist kinnistul Sinilinnu, Mõra küla, Kastre vald, Tartu maakond.